title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie Komisie (EÚ) č. 908/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť

text:
               VYKONÁVACIE NARIADENIE KOMISIE (EÚ) …/...

               z 12. 1. 2018,

               ktorým sa mení vykonávacie nariadenie Komisie (EÚ) č. 908/2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008
                  1
               , a najmä na jeho článok 9 ods. 2, článok 36 ods. 6, článok 53 ods. 1, článok 57 ods. 2, článok 104 a článok 114,

               keďže:

               (1)Certifikačný orgán v súlade s článkom 7 ods. 3 vykonávacieho nariadenia Komisie (EÚ) č. 908/2014
                  2
                môže pri vykonávaní testovania vecnej správnosti využiť prístup integrovanej vzorky. Na základe skúseností s vykonávaním uvedeného článku počas prvých dvoch rokov je vhodné objasniť prístup integrovanej vzorky v rámci sledovania rozmanitých cieľov auditu podľa článku 9 nariadenia (EÚ) č. 1306/2013.

               (2)V článku 41 nariadenia Európskeho parlamentu a Rady (EÚ) č. 1303/2013
                  3
                sa stanovujú hraničná hodnota na každé vyhlásenie o výdavkoch platobných agentúr obsahujúce žiadosti o platbu v súvislosti s finančným nástrojom na 25 % celkovej sumy programových príspevkov viazaných na finančný nástroj. V článku 22 ods. 1 písm. a) vykonávacieho nariadenia (EÚ) č. 908/2014 sa stanovuje, že platobná agentúra má vo svojich štvrťročných vyhláseniach špecifikovať sumu oprávnených verejných výdavkov, ktorú naozaj vyplatila v priebehu každého štvrťroka v súlade s odsekom 2 uvedeného článku. Sumy, ktoré platobná agentúra vyplatila v rámci finančných nástrojov, by sa mali vykázať Komisii pri dodržaní 25 % hraničnej hodnoty a za predpokladu dosiahnutia zodpovedajúceho čiastkového cieľa. Prvé vyhlásenie adresované Komisii s dodržanou 25 % hraničnou hodnotou sa má iniciovať pri podpísaní dohody o financovaní a následnej platbe do finančného nástroja. Následné tranže sa Komisii majú nahlásiť pri dosiahnutí zodpovedajúcej miery uhrádzania v súlade s článkom 41 nariadenia (EÚ) č. 1303/2013. V prípade Európskeho poľnohospodárskeho fondu pre rozvoj vidieka (EPFRV) to znamená, že platobná agentúra môže vo vyhlásení vykázať len 25 % celkového plánovaného príspevku za štvrťrok. Preto podľa všetkého pravidlá stanovené v článku 22 ods. 1 a 2 vykonávacieho nariadenia (EÚ) č. 908/2014 nie sú vhodné vzhľadom na spôsob, akým sa majú riadiť finančné nástroje medzi členskými štátmi a Komisiou podľa nariadenia (EÚ) 1303/2013 a je potrebné zmeniť ich zodpovedajúcim spôsobom.

               (3)Zo skúseností vyplýva, že na zmiernenie administratívnej záťaže členských štátov pri vymáhaní pohľadávok by sa mala stanoviť prahová hodnota na nevymáhanie úrokov.

               (4)V článku 30 ods. 2 vykonávacieho nariadenia (EÚ) č. 908/2014 sa stanovuje, že dokumenty a účtovné údaje použité na účely schválenia účtovných závierok sa majú Komisii zasielať v tlačenej podobe spoločne s elektronickou kópiou. V záujme zmiernenia administratívnej záťaže členských štátov a Komisie a na zjednodušenie analýzy dokumentov a zníženie rizika nezrovnalostí v použitých údajoch by členské štáty mali mať povinnosť predkladať len elektronické dokumenty opatrené elektronickým podpisom. Uvedená požiadavka by sa mala premietnuť aj do znenia manažérskeho vyhlásenia staveného v prílohe I k predmetnému vykonávaciemu nariadeniu. S cieľom predísť omeškaniam pri predkladaní dokumentov v prípade technických problémov súvisiacich s elektronickým podpisom by malo byť možné počas prvého roka uplatňovania novej požiadavky umožniť predkladanie podpísaných dokumentov v elektronickej podobe.

               (5)Podľa článku 31 ods. 1 vykonávacieho nariadenia (EÚ) č. 908/2014 forma a obsah účtovných údajov uvedených v článku 30 ods. 1 písm. c) uvedeného vykonávacieho nariadenia a spôsob ich postupovania Komisii sú stanovené vo vykonávacom nariadení Komisie (EÚ) 2017/1758
                  4
               . Zo skúseností vyplýva, že formu a obsah účtovných údajov je potrebné každý rok meniť, s čím súvisí príslušná administratívna záťaž a riziko oneskorenia. V záujme zjednodušenia a umožnenia včasného stanovenia súvisiacich technických špecifikácií je preto vhodné povoliť, aby od rozpočtového roka 2019 vzory a súvisiace technické špecifikácie týkajúce sa účtovných údajov poskytovala a aktualizovala Komisia, a to po upovedomení Výboru pre poľnohospodárske fondy a pred začiatkom každého rozpočtového roka. Takisto je vhodné stanoviť všeobecné požiadavky na predmetné technické špecifikácie.

               (6)V článku 34 ods. 2 vykonávacieho nariadenia (EÚ) č. 908/2014 sa stanovuje, že ak sa Komisia domnieva, že výdavky nevznikli v súlade s pravidlami Únie, má zistenia oznámiť dotknutému členskému štátu a vo svojom oznámení má takisto určiť dátum uskutočnenia bilaterálneho stretnutia do štyroch mesiacov od uplynutia lehoty, ktorú má členský štát na poskytnutie odpovede. Počas tejto lehoty sa musia uskutočniť určité administratívne úkony, ako je preklad odpovede členského štátu, analýza prvkov, ktoré členský štát predložil, zo strany Komisie, príprava pozvánky na bilaterálne stretnutie v úradnom jazyku členského štátu a príprava stretnutia. Zo skúseností z uplynulých dvoch rokov vyplýva, že vo väčšine prípadov je štvormesačná lehota príliš krátka na to, aby stretnutia boli efektívne. V záujme umožnenia lepšej prípravy bilaterálnych stretnutí by sa lehota do uskutočnenia stretnutí mala predĺžiť na päť mesiacov. Takéto predĺženie lehoty sa bude uplatňovať len v prípade preskúmaní, pri ktorých sa súvisiace oznámenie podľa článku 34 ods. 2 ešte nezaslalo v čase nadobudnutia účinnosti tohto nariadenia, aby sa predišlo narušeniam prebiehajúcich preskúmaní.

               (7)V článku 34 ods. 3 treťom pododseku vykonávacieho nariadenia (EÚ) č. 908/2014 sa Komisii ukladá povinnosť oznámiť svoje závery členskému štátu do šiestich mesiacov od zaslania zápisnice z bilaterálneho stretnutia. Lehota sa špecifikuje len vo vzťahu k zápisnici z bilaterálneho stretnutia, čo znamená že bilaterálne stretnutie sa uskutočnilo. V predmetnom vykonávacom nariadení sa výslovne nestanovuje lehota na zaslanie oznámenia v prípade, že členský štát dospel k záveru, že bilaterálne stretnutie nie je potrebné. Uvedené ustanovenie by sa preto v tomto ohľade malo objasniť a mal by sa stanoviť začiatok šesťmesačného obdobia, keď bilaterálne stretnutie nebolo potrebné.

               (8)V článku 34 ods. 9 vykonávacieho nariadenia (EÚ) č. 908/2014 sa stanovuje, že v náležite opodstatnených prípadoch možno predĺžiť lehotu uvedenú v odsekoch 3, 4 a 5 uvedeného článku. V článku 34 ods. 2 uvedeného vykonávacieho nariadenia sa stanovuje lehota na uskutočnenie bilaterálneho stretnutia, pričom sa môže stať, že v náležite opodstatnených prípadoch je potrebné danú lehotu predĺžiť. Článok 34 ods. 9 uvedeného nariadenia by sa preto mal zodpovedajúcim spôsobom zmeniť.

               (9)Podľa článku 111 ods. 1 nariadenia (EÚ) č. 1306/2013 sú členské štáty povinné zverejňovať informácie o prijímateľoch prostriedkov z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), okrem iného vrátane objemu platby prijatej na každé opatrenie financované z týchto fondov v predmetnom rozpočtovom roku a povahy a opisu každého opatrenia. V článku 57 vykonávacieho nariadenia Komisie (EÚ) č. 908/2014 sa špecifikujú ďalšie podrobné informácie, ktoré sa majú zverejniť v súvislosti s týmito opatreniami a odkazuje sa na prílohu XIII k uvedenému vykonávaciemu nariadeniu, ktorá obsahuje zoznam príslušných opatrení.

               (10)Príloha XIII k vykonávaciemu nariadeniu (EÚ) č. 908/2014 by sa mala zmeniť s cieľom zohľadniť skutočnosť, že do uvedenej prílohy by sa mali začleniť aj výnimočné opatrenia potrebné na riešenie situácie na trhu na základe článku 220 ods. 1 a článku 221 ods. 1 a 2 nariadenia Európskeho parlamentu a Rady (EÚ) č. 1308/2013
                  5
               . Tieto výnimočné opatrenia sa považujú za opatrenia na podporu poľnohospodárskych trhov v súlade s článkom 4 ods. 1 písm. a) nariadenia (EÚ) č. 1306/2013. Preto je vhodné zmeniť bod 10 prílohy XIII k vykonávaciemu nariadeniu (EÚ) č. 908/2014. Navyše pomoc v sektore priadky morušovej uvedená v bode 3 v zozname v uvedenej prílohe už nie je viac uplatniteľná vzhľadom na skutočnosť, že článok 111 nariadenia Rady (ES) č. 1234/2007
                  6
                sa zrušil nariadením (EÚ) č. 1308/2013 s účinkom od 1. januára 2014 a že všetky súvisiace finančné záväzky a platby prijímateľom sa skončili. Pomoc v sektore priadky morušovej by sa preto mala z daného zoznamu vypustiť.

               (11)Vykonávacie nariadenie (EÚ) č. 908/2014 by sa preto malo zodpovedajúcim spôsobom zmeniť.

               (12)Opatrenia stanovené v tomto nariadení sú v súlade so stanoviskom Výboru pre poľnohospodárske fondy,

               PRIJALA TOTO NARIADENIE:

               Článok 1

               Vykonávacie nariadenie (EÚ) č. 908/2014 sa mení takto:

               1.V článku 7 ods. 3 sa štvrtá veta nahrádza takto:

               „Pokiaľ ide o testovanie vecnej správnosti vrátane metód výberu vzorky, certifikačné orgány môžu využiť dvojúčelové testovanie medzi cieľmi auditu.“

               2.V článku 22 ods. 2 sa dopĺňa tento tretí pododsek:

               „Pokiaľ ide o finančné nástroje vytvorené v súlade s článkom 38 ods. 1 písm. b) nariadenia (EÚ) č. 1303/2013, výdavky sa vykazujú za referenčné obdobia uvedené v prvom pododseku, keď sú splnené podmienky vzťahujúce sa na každú ďalšiu žiadosť o priebežné platby stanovené v článku 41 ods. 1 uvedeného nariadenia.“;

               3.V článku 27 ods. 1 sa dopĺňa táto veta:

               „Členské štáty sa môžu rozhodnúť nevymáhať úroky, keď suma úroku nepresahuje 5 EUR.“;

               4.V článku 30 sa odsek 2 nahrádza takto:

               „2.
                     Dokumenty a účtovné údaje uvedené v odseku 1 sa zasielajú Komisii najneskôr do 15. februára roku nasledujúceho po ukončení rozpočtového roku, ktorého sa týkajú. Dokumenty uvedené v písmenách a), b) a d) uvedeného odseku sa predkladajú v elektronickej podobe vo formáte a za podmienok stanovených Komisiou podľa článku 24.

                  Uvedené dokumenty musia byť opatrené povinným elektronickým podpisom v zmysle nariadenia Európskeho parlamentu a Rady (EÚ) č. 910/2014*. V prípade dokumentov vzťahujúcich sa na rozpočtový rok 2017 Komisia môže akceptovať podpísané dokumenty predložené v elektronickej podobe.“

               *
                     Nariadenie Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28.8.2014, s. 73).

               5.V článku 31 sa odsek 1 nahrádza takto:

               „1.
                     Komisia sprístupní formu a obsah účtovných údajov v uvedených v článku 30 ods. 1 písm. c) členským štátom v podobe vzorov prostredníctvom informačných systémov.

               Vzory a súvisiace technické špecifikácie týkajúce sa účtovných údajov poskytuje a aktualizuje Komisia, a to po upovedomení Výboru pre poľnohospodárske fondy a pred začiatkom každého rozpočtového roka.

               Technické špecifikácie zahŕňajú:

               a)
                     ročné dátové požiadavky na jednotlivé účtovné údaje (tabuľka X);

               b)
                     špecifikácie prenosu počítačových súborov týkajúcich sa výdavkov v rámci EPZF a EPFRV;

               c)
                     opisy dátových polí (neoficiálny dokument);

               d)
                     štruktúru rozpočtových kódov EPFRV.“;

               6.Článok 34 sa mení takto:

               a)V odseku 2 sa prvý pododsek nahrádza takto:

               „Ak Komisia v dôsledku vyšetrovania dospeje k záveru, že výdavky nevznikli v súlade s pravidlami Únie, oznámi dotknutému členskému štátu svoje zistenia, pričom špecifikuje nápravné opatrenia potrebné na zabezpečenie spĺňania predpisov v budúcnosti a uvedie predbežnú mieru finančnej opravy, ktorú v danej etape postupu považuje za zodpovedajúcu svojim zisteniam. V uvedenom oznámení takisto určí dátum uskutočnenia bilaterálneho stretnutia do piatich mesiacov od uplynutia lehoty, ktorú má členský štát na poskytnutie odpovede. V oznámení sa odvolá na tento článok.“;

               b)V odseku 3 sa dopĺňa tento štvrtý pododsek:

               „Ak členský štát oznámi Komisii, že bilaterálne stretnutie nie je potrebné, šesťmesačná lehota začína plynúť od dátumu doručenia tohto oznámenia Komisii.“;

               c)Odsek 9 sa nahrádza takto:

               „9.
                     Komisia v náležite opodstatnených prípadoch, ktoré je potrebné oznámiť dotknutému členskému štátu, môže predĺžiť lehoty uvedené v odsekoch 2 až 5.“;

               7.Príloha I sa nahrádza prílohou k tomuto nariadeniu.

               8.Príloha XIII sa mení takto:

               a)bod 3 sa vypúšťa;

               b)bod 10 sa nahrádza takto:

               „10.
                     Opatrenia poskytnuté podľa článku 219 ods. 1, článku 220 ods. 1, článku 221 ods. 1 a 2 nariadenia (EÚ) č. 1308/2013 ako opatrenia zamerané na podporu poľnohospodárskych trhov v súlade s článkom 4 ods. 1 písm. a) nariadenia (EÚ) č. 1306/2013.“

               Článok 2

               Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 12. 1. 2018

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 347, 20.12.2013, s. 549.

                     (2)

                        Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).

                     (3)

                        Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).

                     (4)

                        Ú. v. EÚ L 250, 28.9.2017, s. 1.

                     (5)

                        Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

                     (6)

                        Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).

    ---documentbreak---

               SK

               PRÍLOHA

               „PRÍLOHA I
               MANAŽÉRSKE VYHLÁSENIE
                  (Článok 3)

               Ja, …, riaditeľ … platobnej agentúry, predkladám účtovnú závierku za túto platobnú agentúru za rozpočtový rok od 16. 10. xx do 15. 10. xx+1.

               Na základe vlastného úsudku a informácií, ktoré mám k dispozícii, okrem iného vrátane výsledkov práce útvaru pre vnútorný audit, vyhlasujem, že:

               — účtovná závierka predložená v elektronickej podobe poskytuje, podľa môjho najlepšieho vedomia, pravdivý, úplný a presný prehľad výdavkov a príjmov za uvedený rozpočtový rok. Zaznamenali sa do nej predovšetkým všetky dlhy, zálohy, záruky a zásoby, o ktorých som informovaný, a všetky vybrané príjmy týkajúce sa EPZF a EPFRV boli náležite pripísané na účet príslušných fondov,

               — som zaviedol systém, ktorý poskytuje primerané uistenie, pokiaľ ide o zákonnosť a správnosť príslušných transakcií vrátane toho, že oprávnenosť požiadaviek a v prípade rozvoja vidieka postup prideľovania pomoci sú riadené, kontrolované a dokumentované v súlade s pravidlami Únie.

               Výdavky zaznamenané v účtovnej závierke sa použili na určený účel, ako sa vymedzuje v nariadení (EÚ) č. 1306/2013.

               Ďalej potvrdzujem, že sa v súlade s článkom 58 nariadenia (EÚ) č. 1306/2013 zaviedli účinné a primerané opatrenia na boj proti podvodom, ktoré sú zamerané na zistené riziká.

               V súvislosti s uvedeným uistením je však potrebné uviesť tieto výhrady:

               Napokon potvrdzujem, že si nie som vedomý žiadnych nezverejnených záležitostí, ktoré by mohli poškodiť finančné záujmy Únie.

               Podpis“


title: VYKONÁVACIE NARIADENIE KOMISIE (EÚ) …/... pokiaľ ide o formát a mechanizmy na zasielanie údajov pre európsku štatistiku o cenách zemného plynu a elektriny v súlade s nariadením Európskeho parlamentu a Rady (EÚ) 2016/1952

text:
               VYKONÁVACIE NARIADENIE KOMISIE (EÚ) …/...

               z 21. 11. 2017,

               pokiaľ ide o formát a mechanizmy na zasielanie údajov pre európsku štatistiku o cenách zemného plynu a elektriny v súlade s nariadením Európskeho parlamentu a Rady (EÚ) 2016/1952

               (Text s významom pre EHP)

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) 2016/1952 z 26. októbra 2016 o európskej štatistike cien zemného plynu a elektriny a o zrušení smernice 2008/92/ES
                  1
               , a najmä na jeho článok 5 ods. 2,

               keďže:

               (1)Nariadením (EÚ) 2016/1952 sa vytvára spoločný rámec na tvorbu porovnateľnej európskej štatistiky cien zemného plynu a elektriny pre domácnosti a koncových odberateľov mimo domácnosti v Únii.

               (2) V súlade s článkom 5 ods. 2 nariadenia (EÚ) 2016/1952 by mali členské štáty zasielať štatistické údaje v elektronickej forme, a to vo vhodnom technickom formáte, ktorý stanoví Komisia.

               (3)Štatistické a technické štandardy na výmenu oficiálnych štatistík poskytuje systém výmeny štatistických údajov a metaúdajov (Statistical Data and Metadata eXchange – SDMX). Komisia (Eurostat) by preto v rámci Európskeho štatistického systému v úzkej spolupráci s členskými štátmi mala stanoviť technický formát v súlade s týmito štandardmi.

               (4)Opatrenia stanovené v tomto nariadení sú v súlade so stanoviskom Výboru pre Európsky štatistický systém,

               PRIJALA TOTO NARIADENIE:

               Článok 1

               Údaje o cenách zemného plynu a elektriny pre domácnosti a koncových odberateľov mimo domácnosti v Únii sa Eurostatu poskytujú cez jednotné kontaktné miesto, aby mohla Komisia (Eurostat) získavať tieto údaje elektronickými prostriedkami.

               Článok 2

               Štruktúra, ktorá sa používa na prenos údajov Komisii (Eurostatu), je stanovená v prílohách.

               Článok 3

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 21. 11. 2017

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 311, 17.11.2016, s. 1.

    ---documentbreak---

               PRÍLOHA I

               Štruktúra na prenos štatistických údajov o cene zemného plynu

               Informácie, ktoré majú zasielané súbory obsahovať:

               Všeobecné informácie

                        Pole

                        Poznámky

                        Periodicita vykazovania

                        Krajina

                        Názov vykazujúcej krajiny

                        polročne

                        Organizácia

                        Názov vykazujúcej organizácie

                        polročne

                        Kontaktná osoba

                        Názov vykazujúceho úradníka

                        polročne

                        E-mailová adresa

                        E-mailová adresa vykazujúceho úradníka

                        polročne

                        Rok

                        Referenčný rok údajov (2017, 2018 atď.)

                        polročne

                        Polrok

                        1. alebo 2.

                        polročne

               Za každé spotrebiteľské pásmo treba zaslať obsah polí v tabuľkách 1, 2 a 4.

               Pásma pre spotrebiteľov v domácnosti sú:

               pásmo D1 (malá spotreba): ročná spotreba menej ako 20 GJ,

               pásmo D2 (stredná spotreba): ročná spotreba 20 alebo viac, ale menej ako 200 GJ,

               pásmo D3 (veľká spotreba): ročná spotreba 200 GJ alebo viac.

               Pásma pre spotrebiteľov mimo domácností sú:

               pásmo I1: ročná spotreba menej ako 1 000 GJ,

               pásmo I2: ročná spotreba 1 000 alebo viac, ale menej ako 10 000 GJ,

               pásmo I3: ročná spotreba 10 000 alebo viac, ale menej ako 100 000 GJ,

               pásmo I4: ročná spotreba 100 000 alebo viac, ale menej ako 1 000 000 GJ,

               pásmo I5: ročná spotreba 1 000 000 alebo viac, ale menej ako 4 000 000 GJ,

               pásmo I6: ročná spotreba 4 000 000 GJ alebo viac.

               Údaje v tabuľke 3 sa uvádzajú ako priemery vzťahujúce sa na všetky spotrebiteľské pásma spolu.

               Tabuľka 1: Hlavné cenové úrovne

                        Pole

                        Poznámky

                        Periodicita vykazovania

                        Status dôvernosti

                        polročne

                        Cena bez daní

                        hodnota

                        status sledovaného údaja

                        Táto cena zahŕňa len komponent „energia a dodávka“ a komponent „sieť“.

                        polročne

                        Cena bez DPH a iných daní s nárokom na odpočet

                        hodnota

                        status sledovaného údaja

                        Táto úroveň cien zahŕňa komponent „energia a dodávka“, komponent „sieť“ a dane, poplatky a odvody, ktoré sa pre koncových odberateľov mimo domácnosti považujú za dane bez nároku na odpočet. V prípade odberateľov v domácnosti táto úroveň cien zahŕňa komponenty „energia“ a „sieť“ a dane, poplatky a odvody, ale nie DPH.

                        polročne

                        Cena vrátane všetkých daní a DPH (s nárokom a bez nároku na odpočet)

                        hodnota

                        status sledovaného údaja

                        Táto úroveň cien zahŕňa komponent „energia a dodávka“, komponent „sieť“ a všetky dane, poplatky a odvody s nárokom na odpočet a bez nároku na odpočet vrátane DPH.

                        polročne

               Ceny sa vyjadrujú v národnej mene za gigajoule (úroveň spalného tepla).
                  Status dôvernosti a status sledovaného údaja sa stanovujú s použitím štandardných číselníkov.

               Tabuľka 2: Podrobné členenie cien podľa komponentov a subkomponentov

                        Pole

                        Poznámky

                        Periodicita vykazovania

                        Status dôvernosti

                        Cena za energiu a dodávku

                        hodnota

                        status sledovaného údaja

                        Tento komponent zahŕňa komoditnú cenu zemného plynu, ktorú platí dodávateľ, alebo cenu zemného plynu v mieste vstupu do prepravnej siete, a prípadne tieto náklady koncových odberateľov: náklady na skladovanie a náklady súvisiace s predajom zemného plynu koncovým odberateľom.

                        ročne

                        Sieťové poplatky

                        hodnota

                        status sledovaného údaja

                        Sieťové poplatky zahŕňajú tieto náklady pre koncových odberateľov: sadzby za prepravu a distribúciu, straty pri preprave a distribúcii, sieťové poplatky, náklady v súvislosti s pozáručným servisom, náklady na prevádzku systému a náklady v súvislosti s prenájmom merača a meraním spotreby.

                        ročne

                        Daň z pridanej hodnoty

                        hodnota

                        status sledovaného údaja

                        Daň z pridanej hodnoty v zmysle smernice Rady 2006/112/ES
                           1

                        ročne

                        Dane za energie z obnoviteľných zdrojov

                        hodnota

                        status sledovaného údaja

                        Dane, poplatky alebo odvody vzťahujúce sa na podporu obnoviteľných zdrojov energie, energetickej účinnosti a kombinovanej výroby tepla a elektriny.

                        ročne

                        Dane za kapacitu

                        hodnota

                        status sledovaného údaja

                        Dane, poplatky alebo odvody týkajúce sa strategických zásob, kapacitných platieb a energetickej bezpečnosti; dane za distribúciu zemného plynu; uviaznuté náklady a odvody týkajúce sa financovania regulačných orgánov v oblasti energetiky alebo subjektov na trhu a prevádzkovateľov sietí.

                        ročne

                        Environmentálne dane

                        hodnota

                        status sledovaného údaja

                        Dane, poplatky alebo odvody týkajúce sa kvality ovzdušia a iných environmentálnych účelov; dane z emisií CO2 alebo iných skleníkových plynov.

                        ročne

                        Iné dane

                        hodnota

                        status sledovaného údaja

                        Všetky ostatné dane, poplatky alebo odvody, ktoré nepatria do žiadnej z predchádzajúcich štyroch kategórií: podpora na diaľkové vykurovanie; miestne alebo regionálne fiškálne poplatky; kompenzácie pre ostrovy; koncesionárske poplatky vzťahujúce sa na licencie a poplatky za využívanie pôdy a verejného alebo súkromného majetku na účely sietí alebo iných zariadení.

                        ročne

               Referenčné obdobie pre všetky komponenty a subkomponenty je jeden rok.
                  Ceny sa vyjadrujú v národnej mene za gigajoule (GJ) na základe úrovne spalného tepla.
                  Status dôvernosti a status sledovaného údaja sa stanovujú s použitím štandardných číselníkov.

               Tabuľka 3: Sieťové náklady

                        Pole

                        Poznámky

                        Periodicita vykazovania

                        Status dôvernosti

                        Náklady na prepravu

                        percentuálny podiel

                        status sledovaného údaja

                        Priemerný relatívny podiel nákladov na prepravu pre odberateľov v domácnosti a priemerný relatívny podiel nákladov na prepravu pre koncových odberateľov mimo domácnosti vyjadrený ako percentuálny podiel celkových sieťových nákladov.

                        ročne

                        Náklady na distribúciu

                        percentuálny podiel

                        status sledovaného údaja

                        Priemerný relatívny podiel nákladov na distribúciu pre odberateľov v domácnosti a priemerný relatívny podiel nákladov na distribúciu pre koncových odberateľov mimo domácnosti vyjadrený ako percentuálny podiel celkových sieťových nákladov.

                        ročne

               Referenčné obdobie pre náklady na prepravu a distribúciu je jeden rok.
                  Hodnoty sa vyjadrujú ako percentuálny podiel.
                  Status dôvernosti a status sledovaného údaja sa stanovujú s použitím štandardných číselníkov.

               Tabuľka 4: Objemy spotreby

                        Pole

                        Poznámky

                        Periodicita vykazovania

                        Status dôvernosti

                        Objemy spotreby

                        percentuálny podiel

                        status sledovaného údaja

                        Relatívny podiel zemného plynu v každom spotrebiteľskom pásme na základe celkového objemu, na ktorý sa vzťahujú ceny.

                        ročne

               Referenčné obdobie pre objemy spotreby je jeden rok.
                  Hodnoty sa vyjadrujú ako percentuálny podiel.
                  Status dôvernosti a status sledovaného údaja sa stanovujú s použitím štandardných číselníkov.

               PRÍLOHA II

               Štruktúra na prenos štatistických údajov o cene elektriny

               Informácie, ktoré majú zasielané súbory obsahovať:

               Všeobecné informácie

                        Pole

                        Poznámky

                        Periodicita vykazovania

                        Krajina

                        Názov vykazujúcej krajiny

                        polročne

                        Organizácia

                        Názov vykazujúcej organizácie

                        polročne

                        Kontaktná osoba

                        Názov vykazujúceho úradníka

                        polročne

                        E-mailová adresa

                        E-mailová adresa vykazujúceho úradníka

                        polročne

                        Rok

                        Referenčný rok údajov (2017, 2018 atď.)

                        polročne

                        Polrok

                        1. alebo 2.

                        polročne

               Za každé spotrebiteľské pásmo treba zaslať obsah polí v tabuľkách 1, 2 a 4.

               Pásma pre spotrebiteľov v domácnosti sú:

               pásmo DA (veľmi malá spotreba): ročná spotreba menej ako 1 000 kWh,

               pásmo DB (malá spotreba): ročná spotreba 1 000 alebo viac, ale menej ako 2 500 kWh,

               pásmo DC (stredná spotreba): ročná spotreba 2 500 alebo viac, ale menej ako 5 000 kWh,

               pásmo DD (veľká spotreba): ročná spotreba 5 000 alebo viac, ale menej ako 15 000 kWh,

               pásmo DE (veľmi veľká spotreba): ročná spotreba 15 000 kWh alebo viac.

               Pásma pre spotrebiteľov mimo domácností sú:

               pásmo IA: ročná spotreba menej ako 20 MWh,

               pásmo IB: ročná spotreba 20 alebo viac, ale menej ako 500 MWh,

               pásmo IC: ročná spotreba 500 alebo viac, ale menej ako 2 000 MWh,

               pásmo ID: ročná spotreba 2 000 alebo viac, ale menej ako 20 000 MWh,

               pásmo IE: ročná spotreba 20 000 alebo viac, ale menej ako 70 000 MWh,

               pásmo IF: ročná spotreba 70 000 alebo viac, ale menej ako 150 000 MWh,

               pásmo IG: ročná spotreba 150 000 MWh alebo viac.

               Údaje v tabuľke 3 sa uvádzajú ako priemery vzťahujúce sa na všetky spotrebiteľské pásma.

               Tabuľka 1: Hlavné cenové úrovne

                        Pole

                        Poznámky

                        Periodicita vykazovania

                        Status dôvernosti

                        polročne

                        Cena bez daní

                        hodnota

                        status sledovaného údaja

                        Táto cena zahŕňa len komponent „energia a dodávka“ a komponent „sieť“.

                        polročne

                        Cena bez DPH a iných daní s nárokom na odpočet

                        hodnota

                        status sledovaného údaja

                        Táto úroveň cien zahŕňa komponent „energia a dodávka“, komponent „sieť“ a dane, poplatky a odvody, ktoré sa pre koncových odberateľov mimo domácnosti považujú za dane bez nároku na odpočet. V prípade odberateľov v domácnosti táto úroveň cien zahŕňa komponenty „energia“ a „sieť“ a dane, poplatky a odvody, ale nie DPH.

                        polročne

                        Cena vrátane všetkých daní a DPH (s nárokom a bez nároku na odpočet)

                        hodnota

                        status sledovaného údaja

                        Táto úroveň cien zahŕňa komponent „energia a dodávka“, komponent „sieť“ a všetky dane, poplatky a odvody s nárokom na odpočet a bez nároku na odpočet vrátane DPH.

                        polročne

               Ceny sa vyjadrujú v národnej mene za kilowatthodinu (kWh).
                  Status dôvernosti a status sledovaného údaja sa stanovujú s použitím štandardných číselníkov.

               Tabuľka 2: Podrobné členenie cien podľa komponentov a subkomponentov

                        Pole

                        Poznámky

                        Periodicita vykazovania

                        Status dôvernosti

                        Cena za energiu a dodávku

                        hodnota

                        status sledovaného údaja

                        Komponent celkovej ceny, ktorý sa týka energie a dodávky okrem daní.
                           Tento komponent zahŕňa tieto náklady pre koncových odberateľov: výroba, akumulácia, vyrovnávacia energia, náklady na dodanú energiu, služby zákazníkom, riadenie pozáručného servisu a iné náklady na dodávku.

                        ročne

                        Sieťové poplatky

                        hodnota

                        status sledovaného údaja

                        Komponent celkovej ceny, ktorý sa týka sieťových poplatkov okrem daní.
                           Sieťové poplatky zahŕňajú tieto náklady pre koncových odberateľov: sadzby za prenos a distribúciu, straty pri prenose a distribúcii, sieťové náklady, náklady v súvislosti s pozáručným servisom, náklady na prevádzku systému a náklady v súvislosti s prenájmom merača a meraním spotreby.

                        ročne

                        Daň z pridanej hodnoty

                        hodnota

                        status sledovaného údaja

                        Daň z pridanej hodnoty v zmysle smernice 2006/112/ES.

                        ročne

                        Dane za energie z obnoviteľných zdrojov

                        hodnota

                        status sledovaného údaja

                        Dane, poplatky alebo odvody vzťahujúce sa na podporu obnoviteľných zdrojov energie, energetickej účinnosti a kombinovanej výroby tepla a elektriny.

                        ročne

                        Dane za kapacitu

                        hodnota

                        status sledovaného údaja

                        Dane, poplatky alebo odvody týkajúce sa kapacitných platieb a energetickej bezpečnosti a primeranosti výroby elektriny; dane z reštrukturalizácie uhoľného priemyslu; dane za distribúciu elektriny; uviaznuté náklady a odvody týkajúce sa financovania regulačných orgánov v oblasti energetiky alebo subjektov na trhu a prevádzkovateľov sústavy.

                        ročne

                        Environmentálne dane

                        hodnota

                        status sledovaného údaja

                        Dane, poplatky alebo odvody týkajúce sa kvality ovzdušia a iných environmentálnych účelov; dane z emisií CO2 alebo iných skleníkových plynov.

                        ročne

                        Dane za jadrovú energiu

                        hodnota

                        status sledovaného údaja

                        Dane, poplatky alebo odvody týkajúce sa jadrového sektora vrátane vyraďovania jadrových zariadení z prevádzky, ich kontrol a poplatkov súvisiacich s jadrovými zariadeniami.

                        ročne

                        Iné dane

                        hodnota

                        status sledovaného údaja

                        Všetky ostatné dane, poplatky alebo odvody, ktoré nepatria do žiadnej z predchádzajúcich piatich kategórií: podpora na diaľkové vykurovanie; miestne alebo regionálne fiškálne poplatky; kompenzácie pre ostrovy; koncesionárske poplatky vzťahujúce sa na licencie a poplatky za využívanie pôdy a verejného alebo súkromného majetku na účely sietí alebo iných zariadení.

                        ročne

               Referenčné obdobie pre všetky komponenty a subkomponenty je jeden rok.
                  Ceny sa vyjadrujú v národnej mene za kilowatthodinu (kWh).
                  Status dôvernosti a status sledovaného údaja sa stanovujú s použitím štandardných číselníkov.

               Tabuľka 3: Sieťové náklady

                        Pole

                        Poznámky

                        Periodicita vykazovania

                        Status dôvernosti

                        Náklady na prenos

                        percentuálny podiel

                        status sledovaného údaja

                        Priemerný relatívny podiel nákladov na prenos pre odberateľov v domácnosti a priemerný relatívny podiel nákladov na prenos pre koncových odberateľov mimo domácnosti vyjadrený ako percentuálny podiel celkových sieťových nákladov.

                        ročne

                        Náklady na distribúciu

                        percentuálny podiel

                        status sledovaného údaja

                        Priemerný relatívny podiel nákladov na distribúciu pre odberateľov v domácnosti a priemerný relatívny podiel nákladov na distribúciu pre koncových odberateľov mimo domácnosti vyjadrený ako percentuálny podiel celkových sieťových nákladov.

                        ročne

               Referenčné obdobie pre náklady na prenos a distribúciu je jeden rok.
                  Hodnoty sa vyjadrujú ako percentuálny podiel.
                  Status dôvernosti a status sledovaného údaja sa stanovujú s použitím štandardných číselníkov.

               Tabuľka 4: Objemy spotreby

                        Pole

                        Poznámky

                        Periodicita vykazovania

                        Status dôvernosti

                        Objemy spotreby

                        percentuálny podiel

                        status sledovaného údaja

                        Relatívny podiel elektriny v každom spotrebiteľskom pásme na základe celkového objemu, na ktorý sa vzťahujú ceny.

                        ročne

               Referenčné obdobie pre objemy spotreby je jeden rok.
                  Hodnoty sa vyjadrujú ako percentuálny podiel.
                  Status dôvernosti a status sledovaného údaja sa stanovujú s použitím štandardných číselníkov.

                     (1)

                        Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).